Lisa 3 
20.02.2026 sõlmitud 
sõidukite registreerimiseelse tehnonõuetele vastavuse 
kontrolli teostamise ja andmete töötlemise lepingu nr 3.2-5/26/193-1 juurde

SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU 
nr 3.2-5/26/193-1 MUUTMINE
17.07.2026

Transpordiamet, registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja ülesannetes sõidukite järelevalve üksuse juhataja Robert Rimm,
ja
Veltron International OÜ, registrikood 14338106, aadress Kõrgemäe tee 59, Rannamõisa küla, Harku vald, 76906 Harju maakond (edaspidi: teostaja), mida esindab Danila Ruusu, kes tegutseb juhatuse liikme 06.01.2026 volikirja alusel,
vahel on sõlmitud 20.02.2026 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/26/193-1 (edaspidi: leping).
Võttes arvesse, et:
(i) lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
(ii) lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müümiseks Eesti Vabariigis;
(iii) teostaja esitas Transpordiametile avalduse (registreeritud Transpordiameti dokumendihaldussüsteemis 26.06.2026 numbriga 11.2-7/26/15463-1) lepingu punkti 2.2 muutmiseks. Teostaja soovib lepingu punkti 2.2 lisada õiguse teostada ülevaatust esmakordselt kasutusele võetavatele T3b kategooria SWM sõidukitele;
(iv) 18.05.2026 muudatuse punktiga 1 sõnastati lepingu punkt 2.2 järgmiselt: „Teostaja võib teostada ülevaatust esmakordselt kasutusele võetavatele L3e-kategooria KOVE, T1-, T3‑, L7e- ja MS2-kategooria UPMOTO, L1e- ja L3e-kategooria VENT S.R.L. ning T3b-kategooria HYPE-R sõidukitele (edaspidi: sõiduk).“.
Lähtudes eeltoodust, lepivad Transpordiamet ja teostaja kokku alljärgnevas:
1. Muuta lepingu punkti 2.2 ning sõnastada see uues redaktsioonis alljärgnevalt:
„2.2. Teostaja võib teostada ülevaatust esmakordselt kasutusele võetavatele 
L3e-kategooria KOVE, T1-, T3-, L7e- ja MS2-kategooria UPMOTO, L1e- ja L3e‑kategooria VENT S.R.L., T3b-kategooria HYPE-R ning T3b-kategooria SWM sõidukitele (edaspidi: sõiduk).“.
2. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
3. Lepingu muudatuse jõustumisel muutub kehtetuks lepingu 18.05.2026 sõlmitud lisa 2.
4. 20.02.2026 sõlmitud lepingu nr 3.2-5/26/193-1 juures on kaks kehtivat lisa: 
20.02.2026 lisa 1;
käesolev lisa 3.

